Maksed, mis palgalt kinni peetakse Lisaks pead teadma, et tööandja peab palgalt kinni pidama ka töötuskindlustusmakse (2,8%  palgast) ja kohustusliku kogumispensioni makse (2% palgast). Kogumispensioni makse peetakse kinni juhul, kui said eelmisel aastal või enne seda 18aastaseks. See tähendab, et kui said 18aastaseks 2011. aastal, siis sel aastal palgast kogumispensioni makset ei arvestata, kui 18 aasta sünnipäev oli eelmisel aastal (2010. aastal), siis arvestatakse.    Kogumispensioni makse kantakse isiku pensionikontole pensionifondis ja see on raha, mis hakkab pensioni suurendama. Pensionifondi valikust loe  lähemalt Pensionikeskuse kodulehelt SIIN.